Publication: Magyar Közlöny
Issue: MK-1998-100 (Year: 1998, Number: 100)
Era: 1990-2004
Section: 10/1993. (XII. 30.) MüM rendelet tartalmazza.
Paragraph Index: 871

a) Szakmai elméleti vizsga Az írásbeli vizsga értékelését a központi feladathoz kiadott útmutató szerint kell elvégezni, és egyetlen (1—5-ig terjedő) osztályzattal minősíteni. A szóbeli vizsgát tantárgyanként, — külkereskedelmi szakmai ismeretek, — külkereskedelmi szakmai anyaggal bővített idegen nyelv, egyetlen (1—5-ig terjedő) osztályzattal kell minősíteni. A szakmai elméleti vizsga végső minősítését a külkereskedelmi szakmai anyaggal bővített idegen nyelvi vizsgarészek osztályzataiból — az írásbeli vizsga eredménye felé kerekítve — képzett átlag, valamint a szóbeli vizsga szakmai tételére adott osztályzat átlaga adja. Amennyiben ez utóbbi nem kerek szám, úgy a kerekítést a szóbeli szakmai vizsga eredménye felé kell elvégezni.

Source: https://magyarkozlony.hu/hivatalos-lapok/909a5953c3c2805a320f6682c6e0e5d6d0dc7761/dokumentumok/0b3a67bf69ffa05ccdd109a2e066c7ae3cc2fa70/letoltes